30/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.61148. UTE AFPE Ferrol. Ferrol

UTE AFPE FERROL, de conformidade co artigo 116 do Regulamento Xeral de Costas, solicita autorización para o vertido dun caudal máximo de 878.435,7 m 3 /ano de augas residuais depuradas ao mar (cunca da costa da Coruña entre Cedeira e Ferrol) procedentes da execución, dende a boca oeste, do túnel de Brión enmarcado na Obras «Accesos ferroviarios ao Porto Exterior de Ferrol» (t. m. Ferrol). As augas residuais procedentes das filtracións e da maquinaria empregada na perforación do túnel (876.000 m 3 /ano) son bombeadas cara unha planta de tratamento deseñada para un caudal de 100 m 3 /h e constituída polos seguintes elementos:  Balsa en formigón armado de 13,7 x 5 x 2,5 m 3 conformada por: - Pozo de recepción de 1,45 x 1,44 x 2,55 m 3. - Pozo de pre-corrección de pH con inxección de CO2, de 1,45 x 2,81 x 2,55 m 3. - Pozo de decantación primaria en compartimento de 10,25 x 4,5 m 2 de superficie e 2,25 m de profundidade. - Pozo de bombeo ao sistema de tratamento físico-químico, de 1 x 2,1 x 2,25 m 3. - Pozo de corrección final de pH con inxección de CO 2, de 1 x 2,15 x 2,25 m 3, que recibe o efluente do sistema de tratamento físico-químico.  Sistema de tratamento físico-químico constituído por: - Inxección de coagulante e floculante na condución de impulsión. - Dous decantadores en aceiro ao carbono en paralelo de 42,5 m 3 de volume unitario. Os lodos xerados no tratamento das augas residuais son enviados a un tanque espesador e posteriormente deshidratados nun filtro prensa. As augas residuais de filtrado envíanse ao pozo de bombeo do tratamento físico-químico. As augas residuais depuradas procedentes do pozo de corrección final de pH bombéanse para o seu vertido ao mar (cunca da costa da Coruña entre Cedeira e Ferrol) a través dunha condución de polietileno de 350 mm de diámetro e 195,38 m de lonxitude no punto de coordenadas UTM (ETRS89): X=554.943; Y=4.812.964. As augas residuais de escorrega xeradas na plataforma de traballo (2.435,7 m 3 /ano) son canalizadas cara unha arqueta desareadora-desengraxadora e posteriormente conducidas ao pozo de decantación primaria da balsa anteriormente descrita. As augas residuais fecais xeradas nos aseos existentes na zona de instalacións auxiliares conectaranse á rede de saneamento do Porto Exterior de Ferrol. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Ferrol; nas oficinas da entidade pública empresarial Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 18 de abril de 2018 A xefa da Área de Vertidos Asdo.: Leticia Valladares López